વેપારીઓના જણાવ્યા પ્રમાણે હાલના સંજોગોમાં ખેડૂતો પણ ભાવ નહીં મળી શકે તેવી શક્યતાઓ પાછળ બજારમાં માલ ઠાલવી રહ્યા છે અને સૌરાષ્ટ્રના મહુવા તથા ભાવનગર માર્કેટયાર્ડોમાં પણ મોટા પ્રમાણમાં ડુંગળીની મબલખ આવક જોવા મળી રહી છે. સ્થાનિક વેપારીઓના કહેવા પ્રમાણે એક બાજુ શિયાળુ આવક ઊંચી જોવા મળી રહી છે તો બીજી બાજુ અપેક્ષા મુજબની માગ નહીં હોવાના કારણે ડુંગળીના ભાવ સતત ગગડી રહ્યા છે. હાલ ડુંગળી કિલોના રૂ. ૧૦થી ૧૫ના ભાવે વેચાઇ રહી છે, જે એક મહિના પૂર્વે રૂ. ૧૨થી ૧૮ના ભાવે વેચાતી હતી.